Talousguru-kilpailu

Talousguru-kilpailu on lukiolaisille suunnattu taloustietokilpailu. Kilpailun järjestää Finanssialan Keskusliitto, Historian ja yhteiskuntaopin opettajien liitto, FINEn Vakuutus- ja rahoitusneuvonta, Taloustoimittajat ry ja Suomen Lukiolaisten Liitto. Kilpailun tuomareina toimii yhteiskuntaopin opettajia, historian opettajia, finanssialan ammattilaisia sekä ekonomisteja.

Kilpailu on järjestetty vuosittain vuodesta 1997 lähtien vuosia 2007 ja 2021 lukuun ottamatta. (Vuonna 2007 Pankkiyhdistyksen ja eri finssialojen keskusjärjestöjen yhdistyminen Finanssialan Keskusliitoksi peruutti kilpailut. Vuonna 2021 kilpailu jouduttiin perumaan koronaviruspandemian takia) 

Vuonna 2019 kilpailuun osallistuneiden koulujen määrä oli 145. Vuoden 2020 kilpailuun osallistui 149 koulua. Vuonna 2021 kilpailuun ehti ilmoittautua 144 koulua ennen kilpailun peruuntumista. Vuoden 2022 kilpailuun osallistui 151 koulua . 

Alkuilpailu järjestetään keväisin, jonka jälkeen kukin kilpailuun osallistuva koulu lähettää oman koulunsa parhaan kilpailutuloksen eteenpäin talousgurun raadille. Saatuaan alkukilpailutulokset raati valitsee finaaliin yhdeksän parhaat pisteet saanutta kilpailijaa. Kun yhdeksän parasta on valittu, jäljelle jääneiden kilpailijoiden joukosta valitaan finaaliin myös Etelä-Suomen, Länsi-Suomen, Itä-Suomen, Lounais-Suomen sekä Pohjois-Suomen paras kilpailija. Kaiken kaikkiaan finaaliin pääsee siis 14 kilpailijaa. Finaali koostuu sekä kirjallisesta että suullisesta osuudesta, joista jälkimmäisessä kilpailijat joutuvat väittelemään toisiaan vastaan eri talouskysymyksistä. Raati arvioi kilpailijoiden pärjäämistä finaalissa ja valitsee voittajan.. 

Vuonna 2018 finaaliin valittujen määrää kasvatettiin neljällä, aiemmin finaaliin valittiin kymmenen parasta.

Voittajat
 1997 Matti Leppänen, Lyseonpuiston lukio, Rovaniemi 
 1998 Tuomas Piirtola, Jyväskylän normaalikoulun lukio
 1999 Ilmari Piela, Helsingin normaalilyseo
 2000 Pekko Tonteri, Kouvolan Lyseon lukio
 2001 Tiina Kanninen, Sammon lukio, Tampere
 2002 Pekka Kettunen, Putaan lukio, Tornio
 2003 Joonas Rahkola, Muhoksen lukio
 2004 Antti Koulumies, Helsingin Suomalainen Yhteiskoulu
 2005 Ilmari Mäkimattila, Helsingin yliopiston Viikin normaalikoulu
 2006 Teemu Laitinen, Keuruun lukio
 2007 kilpailua ei järjestetty
 2008 Eemeli Lehto, Etelä-Tapiolan lukio
 2009 Eero Nurmi, Helsingin Suomalainen Yhteiskoulu
 2010 Lauri Mikkola, Helsingin Suomalainen Yhteiskoulu
 2011 Juhana Tikkanen, Ressun lukio, Helsinki
 2012 Daniel Sazonov, Helsingin Suomalainen Yhteiskoulu
 2013 Antti Luukkanen, Helsingin normaalilyseo
 2014 Heidi Häyrynen, Etelä-Tapiolan lukio
 2015 Otso Kirveskari, Kuninkaantien lukio
 2016 Maija Löyskä, Etelä-Tapiolan lukio
 2017 Jooa Mustonen Gymnasiet Lärkan
 2018 Tuukka Tuomikoski, Kastellin lukio
 2019 Elias Järventaus, Etelä-Tapiolan lukio
 2020 Kaius Kumpulainen, Helsingin Suomalainen Yhteiskoulu
2021 kilpailua ei järjestetty
2022 Tommi Lehtihuhta, Raision lukio
2023 Juho Parkkulainen, Itä-Suomen yliopiston harjoittelukoulu

Suomen 380 eri lukiosta vain 16 on koskaan päässyt kilpailussa ensimmäiselle sijalle. Vuoteen 2023 mennessä eniten voittoja kerännyt lukio on Helsingin Suomalainen Yhteiskoulu (viisi voittoa). Toiseksi eniten voittoja on Etelä-Tapiolan lukiolla (neljä voittoa) ja kolmanneksi eniten Helsingin normaalilyseolla, joka on voittanut kilpailun kahdesti. Kolmen edellä mainitun lukion lisäksi mikään muu lukio ei ole voittanut kilpailua yhtä kertaa enempää.

Lähteet 

Tietokilpailut